నల్లి కుప్పుస్వామి చెట్టి

నల్లి కుప్పుస్వామి చెట్టి తమిళనాడుకు చెందిన వస్త్ర పారిశ్రామికవేత్త. కళలు, సంస్కృతి, విద్య కోసం అనేక సామాజిక కార్యక్రమాలు చేస్తున్నాడు. 2003లో భారత ప్రభుత్వం నుండి పద్మశ్రీ పురస్కారం అందుకున్నాడు.

 జననం 
నల్లి కుప్పుస్వామి చెట్టి 1940, నవంబరు 9న తమిళనాడు రాష్ట్రం, కాంచీపురంలోని పద్మశాలి కుటుంబంలో జన్మించాడు. రామకృష్ణ మిషన్ పాఠశాలలో చదువుకున్నాడు. వాషింగ్టన్ విశ్వవిద్యాలయం నుండి తన బిజినెస్ మేనేజ్మెంట్ కోర్సును చదివాడు.

 వ్యాపారరంగం 
1958లో తన తాత నల్లి చిన్నసామి చెట్టి మరణించిన తర్వాత, ఇతను కుటుంబ వ్యాపార ట్రేడ్‌మార్క్ అయిన నల్లి సిల్క్స్‌ను వారసత్వంగా పొందాడు. ఇతను వెట్రిక్కు మూండ్రే పడిగల్, నీది నూల్గలిల్ నిర్వగం, పడగచేరి మహన్ అనే మూడు తమిళ పుస్తకాలను రచించాడు.

 సంస్థలు, అనుబంధాలు 
శ్రీకృష్ణ గానసభ, శ్రీ పార్థసారథి స్వామి సభ, బ్రహ్మ గానసభ, శ్రీ భైరవి గానసభ, ముద్ర, మైలాపూర్ ఫైన్ ఆర్ట్స్ క్లబ్, చెన్నై కల్చరల్ అకాడమీకి అధ్యక్షుడిగా... మద్రాస్ ఫిల్మ్ సొసైటీ, మైలాపూర్ అకాడమీకి ఉపాధ్యక్షుడిగా పనిచేశాడు. తమిళ్ ఛాంబరు ఆఫ్ కామర్స్ పోషకుడిగా కూడా ఉన్నాడు. ఇండో ఆస్ట్రేలియన్ ఛాంబర్, ఇండో-జపాన్ ఛాంబరు వంటి ఇతర ఛాంబర్లలో కూడా సభ్యుడిగా ఉన్నాడు.తమిళ విశ్వవిద్యాలయం, తంజావూరు ప్లానింగ్ బోర్డు సభ్యుడు, సెనేట్ సభ్యుడు, భారతియార్ విశ్వవిద్యాలయం సభ్యుడు, సెంట్రల్ సిల్క్ బోర్డ్ సభ్యుడు, సౌత్ జోన్ కల్చరల్ సెంటర్ (చెన్నై), మద్రాస్ ప్రోగ్రెస్ యూనియన్ హయ్యర్ సెకండరీ స్కూల్  పోషకుడిగా ఉన్నాడు.

 అవార్డులు, ప్రశంసలు 
 సంవత్సరం అవార్డులు, గౌరవాలు ప్రదానం చేసిన సంస్థ 2006 యజమాని-ఉద్యోగి రిలేషన్షిప్ అవార్డు రోటరీ క్లబ్ ఆఫ్ మద్రాస్ 2003 పద్మశ్రీ భారత ప్రభుత్వం 2000 కలైమామణి తమిళనాడు ప్రభుత్వం

 మూలాలు 

వర్గం:జీవిస్తున్న ప్రజలు
వర్గం:1940 జననాలు
వర్గం:తమిళనాడు విద్యాదాతలు
వర్గం:తమిళనాడు వ్యక్తులు
వర్గం:తమిళనాడు వ్యాపారవేత్తలు